**Υπενθύμιση καταληκτικής ημερομηνίας της 2ης περιόδου υποβολών της Δράσης Ενίσχυση της αυτοαπασχόλησης Πτυχιούχων τριτοβάθμιας εκπαίδευσης – B' κύκλος**

Υπενθυμίζουμε ότι στις **11.10.2017 λήγει η 2η περίοδος υποβολών** για τη δράση «Ενίσχυση της αυτοαπασχόλησης πτυχιούχων τριτοβάθμιας εκπαίδευσης» (Β' Κύκλος) του Υπουργείου Οικονομίας & Ανάπτυξης στο πλαίσιο του ΕΠΑνΕΚ.

Η δράση χρηματοδοτεί επιχειρηματικά σχέδια αποφοίτων τριτοβάθμιας εκπαίδευσης **μέχρι του ποσού των 50.000 ευρώ με 100% χρηματοδότηση** και  οι υποβολές γίνονται μόνο ηλεκτρονικά μέσω της ιστοσελίδας [www.ependyseis.gr](http://www.ependyseis.gr/)

Για κάθε πρόσθετη πληροφορία σχετικά με την δράση μπορείτε να απευθυνθείτε στο:

**Γραφείο Υποστήριξης Επιχειρηματικότητας, Αγροτικής Ανάπτυξης και Απασχόλησης του Δήμου Αρταίων**

Δημαρχείο Άρτας (ισόγειο), Περιφερειακή Οδός & Αυξεντίου, **από** Δευτέρα έως Παρασκευή, από τις 9:00 έως τις 13:00

Τηλ. επικοινωνία: 26813 62100 - email: epixeirein@arta.gr

Ενδεικτικές δράσεις που υλοποιεί το Γραφείο:

* Ενημέρωση επιχειρήσεων σχετικά με προγράμματα βελτίωσης της ανταγωνιστικότητάς τους και χρηματοδοτικά εργαλεία.
* Ενημέρωση αγροτών για σεμινάρια εκπαίδευσης, επιδοτήσεις, δυνατότητες συμμετοχής σε εκθέσεις και ευκαιρίες ανάπτυξης συνεταιρισμών.
* Διενέργεια ενημερωτικών ημερίδων και συναντήσεων στο σύνολο των Δημοτικών Διαμερισμάτων για τη διευκόλυνση πρόσβασης των πολιτών στην πληροφόρηση.
* Αποστολή ηλεκτρονικής εξατομικευμένης πληροφόρησης σε τακτά χρονικά διαστήματα για νέα προγράμματα, σεμινάρια και θέσεις εργασίας.
* Ενημέρωση ανέργων σχετικά με θέσεις εργασίας, προγράμματα κατάρτισης, καθώς και δυνατότητες χρηματοδότησης για τη δημιουργία νέων επιχειρήσεων.